Min mor og jeg havde fornøjelsen af at bo i Maurizio & Fabios fine lejlighed beliggende i det smukke og hyggelige Trastevere. Det har været en stor fornøjelse hele vejen igennem. Maurizio & Fabio har fra start til slut været særdeles hjælpsomme og serviceminded. Det gjorde det hele meget nemmere og oplevelsen desto større. Lejligheden ligger perfekt og var et særdeles godt match til vores setup. Vi havde hver en stor seng. Vi blev budt varmt velkommen og fyldt op med gode tips til pragtfulde madsteder. Vi kan varmt anbefale Maurizio & Fabios lejlighed og håber at vende tilbage en anden god gang.